
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Βάρης (Ν. 
Αττικής) . 1 ' 

ΑΠΟΦΑΣΕΙΣ 

Καθορισμός ορίων και περιορισμών δόμησης και κατηγοριοποίηση 
του οικισμού Ν. Παλατιών της Κοιν. Ν. Παλατίων Νομού Αττι¬ 
κής . 2 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου Βάρης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 56). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α', 154) 
όπως τροποποιήθηκε με το 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 

57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 70434/1990 αίτηση του Ευστρατίου Καλαϊτζή. 

7. Την 60/30.1.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 27442/5.3.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 


δόμησης που εγκρίθήκε με το από 14.6.1989 Π.Δ/γμα (Δ' 422) από 
βαρυνόμενο ακίνητο που βρίσκεται εντός του ρυμοτομικού σχεδίου Δή¬ 
μου Κερατσινίου (Ν. Αττικής) και για το οποίο έχει εκδοθεί ο 796/ 
1989 σχετικός τίτλος δικαιώματος μεταφοράς συντελεστή δόμησης στο 
όνομα Ευστρατίου Καλαϊτζή, σε άλλο ακίνητο (ωφελούμενο) που βρί¬ 
σκεται εντός του ρυμοτομικού σχεδίου Βάρης (Ν. Αττικής), περιοχή 
Βάρκιζα, και επί των οδών Κλημένης και Έριδος (Ο.Τ. 20), φερόμενο 
ως ιδιοκτησία Ευστρατίου Καλαϊτζή, όπως το ωφελούμενο ακίνητο φαί¬ 
νεται με στοιχεία ΑΒΓΔΑ οτο σχετικό πρωτότυπο διάγραμμα σε κλί¬ 
μακα 1:200 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 80464/1991 πράξη του και που (αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 299,34 τ.μ. που αντιστοιχεί σε 638,908 
τ.μ. του βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά του συντελεστού δόμησης είναι τα εξής: 

α. Εμβαδόν οικοπέδου: 753,64 τ.μ. 

β. Ποσοστό κάλυψης: 23,94% 

γ. Συντελεστή δόμησης: 1,197 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18) μέτρα.- 

ε. Το κτίριο πρέπει ν’ ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 80464/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η έκδοση νέου τίτλου μεταφοράς συντελεστή δόμησης σε 
αντικατάσταση του 796/1989 τίτλου στο όνομα Ευστρατίου Καλαϊτζή 
για το υπολειπόμενο και μη χρησιμοποιηθέν εμβαδόν 3,081 τ.μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
οιναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 









514 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 





































518 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 412/Π-15 (2) 

Καθορισμός ορίων και περιορισμών δόμησης και κατηγοριοποΐηση του 

οικισμού Ν. Παλατιών της Κοιν. Ν. Παλατιών Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85): «Τρό¬ 
πος καθορισμού ορίων οικισμών της χώρας, κατηγορίες αυτών και κα¬ 
θορισμός όρων και περιορισμών δόμησης». 

2. Τις διατάξεις του από 14.2.87 Π.Δ. (ΦΕΚ 133Δ/23.2.87) 
«Τροποποίηση των από 24.4.85 Π.Δ. (ΦΕΚ 181Δ) και από 20.8.85 
Π.Δ'. (ΦΕΚ 414Δ)». 

3. Τις διατάξεις του από 25.4.89 Π.Δ. (ΦΕΚ 293Δ/16.5.89) 
«Τροποποίηση του από 24.4.85 Π.Δ/τος (ΦΕΚ 181Δ)». 

4. Τα πληθυσμιακά στοιχεία της τελευταίας απογραφής του κράτους 
της Ε.Σ.Τ.Ε. 

5. Το με αριθμό 190/25.1.88 της Δ/νσης Δασών Αν. Αττικής με το 
οποίο διαβιβάστηκε στην Υπηρεσία το 2932/1.12.87 έγγραφο της 
ίδιας Δ/νσης με συνημμένο σχεδιάγραμμα της περιοχής στο οποίο φαί¬ 
νονται οι περιοχές που εμπίπτουν στις απαγορευτικές διατάξεις του Ν. 
998/79. 

6. Τις με αριθμό 50/89 και 61/89 αποφάσεις Κοιν. Συμβουλίου και 
τον συνημμένο στην τελευταία πίνακα ενστάσεων, σύμφωνα με τις 
οποίες έγινε η προβλεπόμενη από το νόμο διαδικασία στην Κοινότητα 
(1η ανάρτηση). 

7. Την από 8.7.90 εισήγηση γρ. Ε.Π.Α. προς το ΣΧΟΠ Ανατολ. Ατ¬ 
τικής που αφορά «Κατηγοριοποΐηση οικισμού Ν. Παλατιών Αττικής - 
Οριοθέτηση οικισμού Ν. Παλατιών Ν. Αττικής». 

8. Την από 19.7.90 γνωμοδότηση Συμβουλίου (συνεδρία 27η, 
πράξη 23η), στην οποία το Συμβούλιο γνωμοδοτεί σύμφωνα με την ει- 
σήγηση. 

9. Το υπ’ αριθμό 26512/86γ/28.2.91 έγγρ. ΔΟ.ΚΚ Υ.ΠΕ.- 
ΧΩ.Δ.Ε. με θέμα «Αστυγεωλογική καταλληλότητα οικιστικής περιοχής 
(Α1) Ν. Παλατιών Ωρωπού Ν. Αττικής», σύμφωνα με το οποίο τροπο¬ 
ποιείται ο χαρακτηρισμός των θυλάκων της οικιστικής περιοχής (Α1) 
από ακατάλληλοι σε κατάλληλοι για οικιστική ανάπτυξη με ορισμένες 
προϋποθέσεις. 

10. Τις με αριθμό 67/90 και 85/90 αποφάσεις Κοινοτικού Συμβου¬ 
λίου και το συνημμένο στον τελευταίο πίνακα ενστάσεων, σύμφωνα με 
τις οποίες έγινε η προβλεπόμενη από το Νόμο διαδικασία στην Κοινό¬ 
τητα της μελέτης οριοθέτησης, έτσι όπως τελικά διαμορφώθηκε μετά 
την παρουσίασή της στο ΣΧΟΠ (δεύτερη ανάρτηση). 

11. Την από 14.4.91 εισήγηση γρ. Ε.Π.Α Αγ. Παρασκευής προς το 
ΣΧΟΠ Αν. Αττικής με θέμα: «Συμπλήρωση - Τροποποίηση της εισήγη¬ 
σης: Κατηγοριοποΐηση οικισμού Ν. Παλατιών Ν. Αττικής - Οριοθέτηση 
οικισμού Ν. Παλατιών Ν. Αττικής». 

12. Την από 9.5.91 γνωμοδότηση του ΣΧΟΠ Αν. Αττικής (πράξη 
1η - συνεδρία 18η) σύμφωνα με την οποία: 

Για τους θύλακες της περιοχής Α1 επειδή δεν υπάρχει οριοθέτηση 
του ρέμματος που τους διασχίζει και δεν υπάρχει μελέτη απορροής των 
όμβριων, ούτε μπορούν να εξασφαλιστούν με την υπό έκδοση απόφαση, 
οι προϋποθέσεις που τίθενται στο υπ’αρ. 26512/86γ/28.2.91 έγ¬ 
γραφο Υ.ΠΕ.ΧΩ.Δ.Ε., το Συμβούλιο γνωμοδοτεί: 1) Να μην ενταχθεί 
η συγκεκριμένη περιοχή στο όριο του οικισμού, 2) να αποτελέσει χώρο 
μελλοντικής επέκτασης αφού διασφαλιστούν οι προϋποθέσεις που τίθε¬ 
νται στο προαναφερόμενο έγγραφο. 

13. Την υπ’ αριθμό 8023/Π-255/91 απόφαση Νομάρχη Αν. Αττι- 
κής με θέμα: «Καθορισμός ορίων και περιορισμών δόμησης και κατηγο- 
ριοποίηση του οικισμού Ν. Παλατιών της Κοιν. Ν. Παλατιών Ν. Αττι- 
κής», σύμφωνα με την οποία δεν περιελήφθησαν στο όριο του οικισμού οι 
θύλακες της περιοχής Α1. 

14. Το με αριθμό 33579/529/19.9.91 έγγραφο Δ.Ο.ΚΚ Υ.ΠΕ.- 
ΧΩ.Δ.Ε., σύμφωνα με το οποίο κρίνεται ότι μπορούν να ενταχθούν στο 
σχέδιο, στα πλαίσια της οριοθέτησης του οικισμού των Ν. Παλατιών τα 
δύο αγροτεμάχια των Α. Αρβανιτίδη και Α. Ζαρμακούπη, που βρίσκο¬ 
νται στους θύλακες της περιοχής Α1. 


15. Το με αριθμό 94046/6151/4.11.91 έγγραφο Υ.ΠΕ.ΧΩ.Δ.Ε. 
που αναφέρεται στις αρμοδιότητες Νομάρχη στη παραλιακή ζώνη Αττι- 
κής μέχρι βάθους 3 χλμ., μέσα στην οποία βρίσκεται και ο οικισμός Ν. 
Παλατιών. 

16. Την από 4.12.91 εισήγηση γρ. Ε.Π.Α με θέμα: «Τροποποίηση 
της υπ’ αριθμό 8023/Π-255/91 απόφασης Νομάρχη Αν. Αττικής με 
θέμα: «Καθορισμός ορίων και περιορισμών δόμησης και κατηγοριοποί- 
ηση του οικισμού Ν. Παλατιών της Κοιν. Ν. Παλατιών Νομού Αττικής» 
προκειμένου να συμπεριληφθούν στο όριο του οικισμού και τα δύο αγρο- 
τεμάχια των Α. Αρβανιτίδη και Α. Ζαρμακούπη, όπως φαίνεται στο συ¬ 
νημμένο χάρτη σε κλ. 1:2000. 

17. Την από 5.12.91 γνωμοδότηση του ΣΧΟΠ Αν. Αττικής (πράξη 
33η - συνεδρία 40η) σύμφωνα με την οποία το Συμβούλιο γνωμοδοτεί 
κατ’ εισήγηση και σύμφωνα με το συνημμένο χάρτη, ανακαλούμε την 
υπ’ αριθμό 8023/Π-255/91 απόφαση Νομάρχη Αν. Αττικής και απο¬ 
φασίζουμε: 

I. Την κατηγοριοποΐηση του οικισμού των Ν. Παλατιών: 

- Δυναμικός ως προς τη πληθυσμιακή του αύξηση. 

- Συνεκτικός ως προς τη δομή του. 

- Μεγάλος ως προς το πληθυσμιακό του μέγεθος. 

- Αδιάφορος ως προς τα μορφολογικά του χαρακτηριστικά. 

- Παραλιακός ως προς τη θέση του. 

II. Την έγκριση των ορίων του οικισμού όπως σημειώνονται στο συ¬ 
νημμένο στην παρούσα απόφαση χάρτη σε κλ. 1:2000 και ορίζονται 
από την τεθλασμένη γραμμή: 1,2,3,4,5-6 (καμπύλη κατά μήκος της 
δευτερευούσης εθνικής οδού και σε απόσταση 80,0 μ. από τον άξονά 
της). 7,8,9-10 (καμπύλη κατά μήκος του βασικού ρέμματος και σε 
απόσταση 50,0 μ. από τον άξονά του), 11 (Β.Δ. άκρο του γηπέδου), 12 
(Ν.Δ. άκρο του γηπέδου), 13,14,15,16,...26 (Ν.Δ. άκρο ιδιοκτησίας 
Α. Ζαρμακούπη), 27 (Β.Δ. άκρο ιδιοκτησίας Α. Αρβανιτίδη), 28 (Ν.Δ. 
άκρο ιδιοκτησίας Α. Αρβανιτίδη), 29 (Ν.Α. άκρο ιδιοκτησίας Α. Αρβα¬ 
νιτίδη), 30,31,32,33 και 34. 

III. Τον καθορισμό των ακολούθων γενικών και ειδικών όρων δόμη¬ 
σης 

- Γενικοί όροι δόμησης: 

Για την περιοχή που οριοθετείται ισχύουν: 
αρτιότητα Ε = 1000 Μ 2 
πρόσωπο 20,0 Μ. 

Κατά παρέκκλιση μέσα στα παραπάνω όρια του οικισμού θεωρούνται 
άρτια τα γήπεδα με όποιο εμβαδόν έχουν κατά την ημέρα δημοσίευσης 
του Π.Δ/τος (ΦΕΚ 181Δ/13.5.85) ' 

- Ειδικοί όροι δόμησης 

Επιβάλλεται η κατασκευή στέγης με επικάλυψη από βυζαντινό κερα¬ 
μίδι στο φυσικό χρώμα. 

IV. Την έγκριση του «δελτίου αρχιτεκτονικής αναγνώρισης» που συ¬ 
νοδεύει την απόφαση αυτή με υποχρεωτική την επιβολή της στέγης από 
βυζαντινό κεραμίδι στο φυσικό χρώμα και δυνητικές τις υπόλοιπες εν¬ 
δείξεις. 

Πριν από την εκτέλεση οποιασδήποτε εκσκαφής ή οικοδομικής εργα¬ 
σίας, απαιτείται αρχαιολογικός έλεγχος από τη Β’ Εφορ. Προϊστορικών 
και Κλασσικών Αρχαιοτήτων του Υ.Π.Ο. 

Κατά τα λοιπά ισχύουν τα οριζόμενα στο Π.Δ/γμα της 24.4.85 
(ΦΕΚ 181Δ/3.5.85) όπως τροποποιήθηκε με τα από 14.2.87 Π.Δ. 
(ΦΕΚ 133Δ/23.2.87) και από 25.4.89 Π.Δ. (ΦΕΚ 293Δ/ 
16.5.89). 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του ΣΧΟΠ του Νομού. 

Η παρούσα απόφαση ισχύει από τη δημοσίευσή της στο ΦΕΚ. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει (κλ. 1:2000) και το «δελτίο αρχιτεκτονικής αναγνώρι¬ 
σης» να δημοσιευθούν στην Εφημερίδα της Κυβερνήσεως. ’ 

Αγία Παρασκευή, 7 Ιανουάριου 1991 

Ο Νομάρχης 
Ε. ΧΑΡΑΛΑΜΠΙΔΗΣ 








ΑΤΤΙΚΗΣ 

Ν. ΠΑΛΑΤΙΑ. 



ΝΟΜΑΡΧΙΑ ΑΝΑΤΟΛ. ΑΤ 









